钦定古今图书集成/明伦汇编/官常典/第726卷 > 丁黼
## 钦定古今图书集成/明伦汇编/官常典/第726卷 > 丁黼

按《宋史忠义传》：“黼，成都制置使也。嘉熙三年，北兵自
新井入，诈竖宋将李显忠之旗，直趋成都。黼以为溃
卒，以旗榜招之。既审知其非，领兵夜出城南迎战，至
石笋街，兵散，黼力战死之。方大兵未至，黼先遣妻子
南归，自誓死守。至是从黼者惟幕客杨大异及所信
任数人，大异死而复苏。黼帅蜀，为政宽大，蜀人思之。”
事平，赐额立庙。